**BOSNA I HERCEGOVINA**

**FEDERACIJA BOSNE I HERCEGOVINE**

**UNSKO-SANSKI KANTON**

**GRAD BOSANSKA KRUPA**

**GRADSKI ORGAN UPRAVE**

Broj: **07-11-5-2516/24**

Bosanska Krupa, 23.04.2024.godine

 Na osnovu člana 70. stav (1) (3) i (6) i člana 72. stav (3) tačka a) i člana Zakona o javnim nabavkama Zakona o javnim nabavkama („Službeni glasnik BiH“, broj: 39/14 i 59/22), u konkurentskom postupku-Nabavka i isporuka elektro-materijala za redovno održavanja javne rasvjete na području Grada Bosanska Krupa, Gradonačelnik grada Bosanska Krupa, kao rukovodilac organa uprave donosi:

**ODLUKU**

**o dodjeli Ugovora drugorangiranom ponuđaču**

1. **Odluka o izboru najpovoljnijeg ponuđača** broj 07-11-5-2516/24 od 15.04.2024. godine, **stavlja se van snage**, **jer je** izabrani prvorangrani **ponuđač d.o.o „TRANZIT ELEKTRO“ Zenica** **propustio dostaviti originale ili kopije dokumentacije iz člana 45. Stav (1) tačka c) i d) Zakona o javnim nabavkama u roku koji mu je odredio ovaj Ugovorni organ.**
2. **Ugovor za nabavku elektro-materijala** za redovno održavanja javne rasvjete na području Grada Bosanska Krupa **se dodjeljuje drugorangiranom ponuđaču „AMEO“ d.o.o. Bosanska Krupa** sa cijenom u ukupnom iznosu **16.000,00 KM bez PDV-a**, odnosno **18.720,00 KM sa PDV-om.**
3. Izabrani drugorangirani ponuđač se obavezuje da u roku ne dužem od 5 (pet) dana od dana zaprimanja ove Odluke dostavi originale ili ovjerene kopije dokaza o ispunjavanju uslova u skladu sa datom izjavom iz člana 45. stav (1) tačka c) i d) Zakona o javnim nabavkama.
4. Prijedlog Ugovora o nabavci dostavit će se na potpis izabranom ponuđaču po protoku od 15 dana, računajući od dana kada su svi ponuđači obaviješteni o izboru najpovoljnije ponude.

**O b r a z l o ž e n j e**

Postupak javne nabavke pokrenut je Odlukom o pokretanju postupka javne nabavke broj: 07-11-5-2516/24 od 22.3.2023. godine. Javna nabavka je provedena putem konkurentskog postupka – nabavka elektro-materijala za održavanje javne rasvjete na području Grada Bosanska Krupa. Obavještenje o nabavci broj: 1272-7-1-35-3-38/24 od 22.3.2024. godine - objavljeno na portalu JN (TD preuzelo ukupno 20 ponuđača) i objavljeno u Službenom glasniku broj: 22/24 dana 29.3.2024. godine.

Po objavljenom obavještenju rok za prijem ponuda je bio 02.04.2024. godine do 14,00 sati. Do označenog roka za prijem ponuda na protokol Ugovornog organa blagovremeno je pristiglo 5 (pet) ponuda: „DEMA&S“ d.o.o. Mostar, „SAŠA TRADE“ d.o.o. Doboj, TRANZIT ELEKTRO“ d.o.o. Zenica „POWERDIS“ d.o.o. Bihać i „AMEO“d.o.o. Bosanska Krupa.

Komisija za provođenje postupka predmetne javne nabavke je u skladu sa tenderskom dokumentacijom dana 02.04.2024. godine u 14,15 sati izvršila javno otvaranje ponuda, izvršila evaluaciju pristiglih ponuda te dostavila izvještaj o radu (Zapisnik o evaluaciji ponuda od 02.04.2024. godine i od 4.4.2024. godine i Zapisnik nakon završene aukcije od 8.4.2024. godine, sa prijedlogom Ugovornom organu da donese Odluku o izboru najpovoljnijeg ponuđača, i to prvorangiranog ponuđača „TRANZIT ELEKTRO“ d.o.o. Zenica i zaključi Ugovor.

Ugovorni organ je prihvatio prijedlog Komisije i donesena je Odluka o izboru najpovoljnijeg ponuđača TRANZIT ELEKTRO“ d.o.o. Zenica broj 07-11-5- 2516/24 od 15.04.2024. godine, s obzirom da je kriterij za dodjelu Ugovora „najniža cijena tehnički zadovoljavajuće ponude“ i da je ponuda prvorangiranog ponuđača u okviru procjenjene vrijednosti predmetne nabavke.

Tačkom 2. Odluke o izboru najpovoljnijeg ponuđača Izabrani ponuđač se obavezuje da u roku ne dužem od 5 (pet) dana od dana zaprimanja ove Odluke dostavi originale ili ovjerene kopije dokaza o ispunjavanju uslova u skladu sa datom izjavom iz člana 45. stav (1) tačka c) i d) Zakona o javnim nabavkama.

Odluka o izboru najpovoljnjeg ponuđača broj 07-11-5-2516/24 od 15.04.2024. godine zajedno sa obavještenjem i zapisnicima Komisije o evaluaciji ponuda dostavljena je putem e-maila (elektronsko sredstvo u TD tačka 10. označeno kao način dostavljanja obavještenja o dodjeli) odabranom ponuđaču TRANZIT ELEKTRO“ d.o.o. Zenica, dana 16.04.2024. godine, koji je u skladu sa tačkom 2. Odluke, tačkom 2. tenderske dokumentacije, a shodno članu 72. stav (3) pod a), bio obavezan u roku od 5 dana zaprimanja obavještenja o rezultatima postupka dostaviti dokumente u skladu sa datom izjavom iz člana 45. Stav (1) tačka c) i d) Zakona o javnim nabavkama.

 Na osnovu gore navedenog izabrani ponuđač „TRANZIT ELEKTRO“ d.o.o. Zenica je bio u obavezi dokaze/dokumente o ispunjavanju uslova u skladu sa datom izjavom iz člana 45. stav (1) tačka c) i d) Zakona o javnim nabavkama, dostaviti na protokol Ugovornog organa do 22.04.2024. godine.

Do označenog roka na protokol Ugovornog organa izabrani ponuđač TRANZIT ELEKTRO“ d.o.o. Zenica, nije dostavio traženu dokumentaciju iz člana 45. stav (1) tačka c) i d) Zakona o javnim nabavkama, s toga Ugovorni organ postupa u skladu sa članom 72. stav (3) tačka a) Zakona o javnim nabavkama i prijedlog Ugovora dostavlja onom ponuđaču čija je ponuda po rang- listi odmah nakon ponude najuspješnijeg ponuđača.

Ponuđač „AMEO“ d.o.o. Bosanska Krupa je drugorangirani ponuđač nakon okončane aukcije sa cijenom u iznosu 16.000,00 KM bez PDV-a, odnosno 18.720,00 KM sa PDV-om.

U skladu sa naprijed navedenim, Ugovorni organ je postupio u skladu sa članom 72. stav (3) tačka a) Zakona o javnim nabavkama i ugovor dodijelio drugorangiranom ponuđaču **„**AMEO“ d.o.o. Bosanska Krupa, kao što je i navedeno u članu 2. ove Odluke.

**Pouka o pravnom lijeku**

Protiv ove odluke može se izjaviti žalba najkasnije u roku od 5 (pet) dana od dana prijema ove odluke. Žalba se izjavljuje URŽ-u putem ugovornog organa u pisanoj formi direktno, elektronskim putem ili preporučenom poštanskom pošiljkom u dovoljnom broju primjeraka, a koji ne može biti manje od tri.

Obrađivač:

Selma Bužimkić

  **GRADONAČELNIK**

Dostavljeno: Armin Halitović

1. d.o.o. „AMEO“ Bos. Krupa, putem e-maila
2. d.o.o. „TRANZIT ELEKTRO“ Zenica, putem e-maila
3. d.o.o „SAŠA TRADE“. Doboj, putem e-maila
4. d.o.o. „DEMA&S“ Mostar, putem e-maila
5. d.o.o. „POWERDIS“ Bihać, putem e-maila
6. U spis
7. a/a